
న్యూఢిల్లీ : భారతదేశ స్థూల దేశీయోత్పత్తి (జీడీపీ) వృద్ధి రేటు జూలై-సెప్టెంబరు త్రైమాసికంలో పెరగడంపై కాంగ్రెస్ సీనియర్ నేత, కేంద్ర మాజీ మంత్రి పి చిదంబరం స్పందించారు. వరుసగా ఇచ్చిన ట్వీట్లలో జీడీపీ వృద్ధి రేటు జూలై-సెప్టెంబరు త్రైమాసికంలో 6.3 శాతంగా నమోదవడం పట్ల సంతోషం వ్యక్తం చేశారు. అయితే ఇది గత ఐదు త్రైమాసికాల వృద్ధి క్షీణత ధోరణికి విరామం అని పేర్కొన్నారు. వృద్ధి రేటులో ఎగబాకే ధోరణిని ఇది తెలియజేస్తుందో, లేదో ఇప్పుడే చెప్పలేమన్నారు. కచ్చితమైన నిర్ణయానికి రావాలంటే తదుపరి 3-4 త్రైమాసికాల ఫలితాల కోసం వేచి చూడాలన్నారు. ప్రస్తుత జీడీపీ వృద్ధి రేటు 6.3 శాతం అంటే మోదీ ప్రభుత్వం ఇచ్చిన హామీ కన్నా తక్కువేనన్నారు. అంతేకాకుండా పటిష్ట నిర్వహణలో ఉన్న భారతదేశ ఆర్థిక వ్యవస్థ సామర్థ్యానికి ఇది చాలా తక్కువ అని పేర్కొన్నారు.

newdhilly : bharatadesa sthoola desheeyotpatti (gdp) vruddhi retu juulai-septembaru traimaasikamlo peragadampai congress seanier netha, kendra maji mantri pi chidambaram spandinchaaru. varusagaa ichina tweetlalo gdp vruddhi retu juulai-septembaru traimaasikamlo 6.3 saatamgaa namodavadam patla santosham vyaktam chesaru. ayithe idhi gatha aidu traimaasikaala vruddhi ksheenata dhoraniki viraamam ani perkonnaru. vruddhi retulo egabake dhoranini idhi teliyajestundo, ledho ippude cheppalemannaru. kachitamaina nirnayaaniki ravalante tadupari 3-4 traimaasikaala phalitaala kosam vechi chuudaalannaaru. prastuta gdp vruddhi retu 6.3 saatam ante modii prabhutvam ichina haami kanna takkuvenannaru. antekakunda patishta nirvahanalo unna bharatadesa aardhika vyavastha saamarthyaaniki idhi chala takkuva ani perkonnaru.